**Datum: 23.10.2023. SAOPŠTENJE ZA MEDIJE**

**Na Oracle konferenciji predstavljena Mtel aplikacija**

*ARTIC aplikacija privukla veliku pažnju učesnika*

Na najvećem okupljanju Oracle zajednice u regionu,HrOUG konferenciji u Rovinju, predstavljena je Mtel aplikacija za tehnički pregled i inspekciju kvaliteta obavljenih radova na udaljenim lokacijama.

Autori aplikacije su diplomirani inženjeri Tijana Malić i Darko Kojić, zaposleni na razvoju softvera u kompaniji Mtel, koji su ovom prilikom upoznali publiku sa prednostima i kvalitetama ARTIC aplikacije sa kojom je uveliko olakšan rad na udaljenim lokacijama.

Da podsjetimo, [**ARTIC**](https://mtelblog.ba/artic-aplikacija-za-tehnicki-nadzor-i-kontrolu-radova-na-udaljenim-lokacijama/) (Advanced Remote Technical Inspection and Control) aplikacija je rezultat internog razvoja u m:tel-u, a svojim korisnicima štedi vrijeme i resurse, povećava sigurnost rada na terenu, pruža mogućnost naknadnog uvida u izvršene radove i obezbjeđuje veliku pouzdanost podataka.

HrOUG konferencija je poznata po visokokvalitetnim predavanjima i radionicama održanim od strane Oracle stručnjaka iz cijelog svijeta. Ove godine konferencija je okupila preko 400 profesionalaca iz oblasti Oracle tehnologija a u tri dana održalo se oko 80 stručnih predavanja.

Ključne riječi: Mtel, ARTIC aplikacija, Oracle konferencija

Izvor fotografije: Mtel